Jabarkan Portal:Hal semasa dari April 2010 dalam bahasa melayu

Berikut merupakan peristiwa yang berlaku pada bulan ini, diambil daripada arkib Portal:Hal semasa.

30 April - Pesta Sedunia terbesar dalam sejarah Expo 2010 (gambar) dibuka di Shanghai, China.

26 April - Parti Presiden Omar al-Bashir memenangi pilihan raya Sudan 2010.

26 April - Raja Albert menerima perletakan jawatan Perdana Menteri Belgium Yves Leterme, selepas kerajaannya runtuh.

21 April - 11 orang hilang dikhuatiri mati selepas pelantar minyak Deepwater Horizon meletup dan menumpahkan minyak di Teluk Mexico.

21 April - Perikatan Kebebasan Rakyat Bersatu pimpinan Presiden Mahinda Rajapaksa, memenangi pilihan raya umum Sri Lanka 2010, mendapat 144 daripada 225 kerusi parlimen.

18 April - Larian Live Earth diadakan serentak di 39 negara.

15 April - Abu gunung berapi daripada letusan Eyjafjallajökull (gambar) di Iceland menggendalakan lalu lintas udara di utara dan barat Eropah.

14 April - Ribut kuat melanda Bangladesh dan timur India, mengorbankan lebih 140 orang.

14 April - Lebih 2,100 orang terbunuh dalam gempa bumi di Yushu, Qinghai, China.

13 April - Pemimpin lebih 40 negara di Sidang Kemuncak Keselamatan Nuklear di Washington, D.C. bersetuju akan satu rancangan melawan keganasan nuklear.

12 April - Sebuah kereta api tergelincir di Merano, Itali, akibat tanah runtuh menyebabkan 9 orang maut.

10 April - Kemalangan pesawat berhampiran Smolensk, Rusia, membunuh kesemua 96 orang atas kapal, termasuk Presiden Poland Lech Kaczyński (gambar) dan 42 pegawai Poland lain.

10 April - Pertempuran antara tentera kerajaan Thai dan pembantah menyebabkan 21 orang terbunuh.

9 April - Sidang Kemuncak ASEAN ke-16 diadakan di Hanoi, Vietnam.

7 April - Spesies baru biawak benggala Varanus bitatawa ditemui di Filipina.

5 April - Space Shuttle Discovery dilancarkan (gambar) dalam misi STS-131 membawa bekalan ke Stesen Angkasa Antarabangsa.